Diari Oficial de la Generalitat Valenciana


Sumari del DOGV 546, del 13-03-1987 (1987/808367)

ORDRE de 30 de desembre de 1986, de la Conselleria de Sanitat i Consum, per la qual s'aprova el Pla d'Actuacions Coordinades amb les Diputacions Provincials de la Comunitat Valenciana per a l'exercici de 1987, en matèria de Sanitat.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1986/12/30/(3)/dof/vci/html**

### Dades del document

Número de DOGV
:   546

Data del DOGV
:   13-03-1987

Secció del DOGV
:   DISPOSICIONS GENERALS

Número del document
:   1987/808367


Data del document
:   30-12-1986

Organisme emissor
:   Conselleria de Sanitat i Consum

Tipus de document
:   Ordre

Ordre de 30 de desembre de 1986, de la Conselleria de Sanitat i Consum, per la qual s'aprova el Pla d'Actuacions Coordinades amb les Diputacions Provincials de la Comunitat Valenciana per a l'exercici de 1987, en matèria de Sanitat.  
Informat favorablement pel Consell Superior de Coordinació el Projecte de Pla d'Actuacions Coordinades amb les Diputacions Provincials per a l'any 1987, en matèria de Sanitat, i aprovat aquest pel Consell de Coordinació de la Conselleria de Sanitat i Consum, s'escau l'aprovació definitiva per part d'aquesta Conselleria complint el que estableix l'article 16 del Decret 129/1985, de 23 d'agost, del Consell de la Generalitat Valenciana.   
En atenció d'aquests motius, i fent ús de les facultats contingudes en l'article 35 de la Llei 5/1983, de 30 de desembre, de Govern Valencià:   
ORDENE:  
Article primer  
S'aprova el Pla d'Actuacions Coordinades amb les Diputacions Provincials de la Comunitat Valenciana per a l'exercici de 1987, en matèria de Sanitat, integrat per les activitats concretes, els pressuposts i el finançament que s'especifiquen a l'annex d'aquesta Ordre.   
Article segon  
El Consell de Coordinació de la Conselleria de Sanitat i Consum, previst en l'article 12 del Decret 129/1985, de 23 d'agost, del Consell de la Generalitat Valenciana, durà a terme el seguiment de la programació continguda en el Pla d'Actuacions que aprova aquesta disposició.   
DISPOSICIO FINAL  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana   
València, 30 de desembre de 1986.   
El Conseller de Sanitat i Consum,  
JOAQUIM COLOMER I SALA  
ANNEX  
1. PLANIFICACIO FAMILIAR.   
a) Activitat: Construcció i Equipament de Centres de Planificació Familiar.   
b) Aportacions:   
1) Diputació de Castelló:   
- Centre de Planificació Familiar de Castelló.   
- Centre de Planificació Familiar a Borriana o a Onda.   
Total pessetes: 37.142.773.   
2) Diputació de València:   
- Mantenir i millorar els centres de la Diputació de València ja existents.   
3) Conselleria de Sanitat i Consum:   
- Centre de Planificació Familiar de Dénia.   
- Centre de Planificació Familiar d'Oriola.   
- Centre de Planificació Familiar de Vila- Real.   
- Centre de Planificació Familiar de Benicarló.   
- Centre de Planificació Familiar d'Elx.   
- Total pessetes: 74.448.946.   
2. SALUT MENTAL.   
a) Activitats: Centres de Salut Mental.   
b) Aportacions:   
1) Diputació d'Alacant:   
- Construcció d'un Centre de Salut Mental a Elda.   
- Dotar de personal el Centre de Salut Mental d'Oriola.   
- Dotar de personal el Centre de Salut Mental de Dénia.   
- Dotar de personal el Centre de Salut Mental d'Elx.   
- Total pessetes: 82.000.496.   
2) Diputació de València:   
- Mantindrà els centres actualment existents i llurs consultes externes.   
3) Conselleria de Sanitat i Consum:   
- Construcció d'un Centre de Salut Mental a Elx.   
Total pessetes: 28.253.917.   
3. CENTRE DE TRANSFUSIO DE LA COMUNITAT VALENCIANA.   
a) Activitat: Construcció i Equipament del Centre de Transfusió d'Alacant.   
Ateses les característiques de la província d'Alacant amb una població fixa de 1'2 milions d'habitants, visitada anualment per 1'5 milions de persones, i amb unes previsions de 3.459 llits de pacients greus, hom considera convenient la creació d'un Banc de Sang, amb caràcter provincial, i dins l'organigrama funcional del Centre de Transfusió de la Comunitat Valenciana.   
b) Aportacions.   
El Ministeri de Sanitat i Consum, després de la presentació del projecte realitzat, ha concedit una subvenció de 90 milions per a la creació de l'esmentat Banc de Sang, dels quals 50 seran destinats a la construcció i 40 per a l'equipament.   
Dins el marc de la col·laboració establerta en matèria sanitària entre la Conselleria de Sanitat i Consum i la Diputació Provincial d'Alacant, aquesta cedeix els terrenys per a la construcció del Centre de Transfusió d'Alacant, situats dins el terme municipal de Sant Joan, i amb una extensió de 3.500 m2.   
El projecte preveu unes despeses d'equipament de 70 milions de pessetes. Seran finançats amb l'aportació ministerial de 40 milions i els restants 30 milions seran aportats per la Generalitat Valenciana Conselleria de Sanitat i Consum.   
El termini previst per a la finalització de les obres és el de setembre de 1987, estant-ne prevista la inauguració en el darrer trimestre de l'any venidor. La Conselleria de Sanitat i Consum, per aquest motiu, ha previst una reserva pressupostària de 885.344.926 de pessetes en el pressupost del proper any, per a l'atenció de les despeses de funcionament del Centre.   
4. CENTRE D'INFORMACIO I COORDINACIO D'URGENCIES DE VALENCIA. (CICUV).   
La Diputació Provincial de València mantindrà per a l'any 1987, l'aportació prevista en el conveni de creació del CICUV, tant pel que fa al personal mèdic (un model de guàrdia permanent per atendre la unitat mòbil), com en el que corresponga al material fungible que calga la unitat.


Còpia Permalink ELI